**ΕΝΟΤΗΤΑ 13**

**Η ΓΙΟΡΤΗ ΤΗΣ ΜΗΤΕΡΑΣ**

**Βασικά Περιεχόμενα του ΣΜ:**

|  |
| --- |
| **Επίπεδο:** Νηπιαγωγείο**-** Προδημοτική**Ενότητα:** Η γιορτή της μητέρας **Διάρκεια:** 2 ώρες |
| **Επιδιώξεις-Σκεπτικό-Σκοπός:**Δείκτες επιτυχίας:* Να κατανοούν βασικό λεξιλόγιο που έχουν διδαχθεί.
* Να απολαμβάνουν τραγούδια και σύντομα παραμύθια, τα οποία συνοδεύονται με εποπτικά μέσα και ζωντανή διήγηση.
* Να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις και οδηγίες.

Δείκτες επάρκειας: * Λεξιλόγιο για τη γιορτή της μητέρας: η μαμά, η μητέρα, το λουλούδι, Χρόνια Πολλά! Σε αγαπώ μαμά!
* Τραγούδι για τη μητέρα

Επαναφερόμενη γλώσσα: μέρη του σώματος: χέρια, κεφάλι, πόδια, μάτια, αυτιά, στόμα, μύτη |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:Οργάνωση τάξης-παιδιών: | Αξιολόγηση (Συντρέχουσα &Τελική) | Γλώσσα  |
| **Εισαγωγή (10’ διάρκεια):**Η/Ο εκπαιδευτικός παίρνει παρουσίες και κάνει έναρξη του μαθήματος επαναφέροντας το τραγούδι – ρουτίνα έναρξης του μαθήματος «Καλημέρα, τι κάνεις;».* Ρουτίνα παρουσιολογίου
 | - Παρουσιολόγιο- Εποπτικό υλικό εισαγωγής του μαθήματοςΚάθονται κυκλικά στην ολομέλεια.***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** |  | Ε[[1]](#footnote-1) |
| **Αφόρμηση - Προσανατολισμός - Πρόκληση ενδιαφέροντος και περιέργειας (10’ διάρκεια):** Ακολούθως, η/ο εκπαιδευτικός παρουσιάζει μέσω της μασκότ της τάξης τον Σάκη, ένα πουλάκι, ο οποίος είναι πολύ αναστατωμένος. Αφού η/ο εκπαιδευτικός παρουσιάσει τον Σάκη στους μαθητές, ακολούθως τους εξηγεί ότι είναι πολύ στεναχωρημένος, γιατί έχασε τη μαμά του και προσπαθεί εδώ κι αρκετή ώρα να τη βρει. Έπειτα, τους ρωτάει εάν μπορούν να τον βοηθήσουν να τη βρει.  | * Μασκότ (πουλάκι)

Κάθονται κυκλικά στην ολομέλεια. | Πιθανές ερωτήσεις εκπαιδευτικού, μέσω της μασκότ, κατά την παρουσίαση της στους μαθητές: - Γεια σας παιδιά! - - Πώς σε λένε;- Τι κάνεις; - Είσαι καλά; | Ε |
| **Δραστηριότητα 1 ( 10’ λεπτά):**Στη δραστηριότητα αυτή η/ο εκπαιδευτικός προβάλλει στους μαθητές εικόνες ζώων (που διδάχθηκαν σε προηγούμενα μαθήματα) και σε κάθε εικόνα ο Σάκης, το πουλάκι, τους ρωτάει: «Είναι η μαμά/ μητέρα μου;». Οι μαθητές θα πρέπει να απαντούν με «Ναι, είναι η μαμά σου ή Όχι, δεν είναι η μαμά σου», ανάλογα με την εικόνα του ζώου που τους δείχνει. Η απάντηση των μαθητών μπορεί να διαφοροποιηθεί με βάση τις δυνατότητές τους (π.χ. να δείξουν τον αντίχειρα πάνω ή κάτω, να δώσουν μονολεκτική απάντηση Ναι/ Όχι κλπ.). Σταδιακά όμως θα ενθαρρυνθούν για να φτάσουν στην πρόταση.  | * Εικόνες (εμπνευσμένη από το παραμύθι «*Are you my mother?*»
* Βιντεοπροβολέας
* Υπολογιστής

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις.  | Ε |
| **Δραστηριότητα 2 (10’ λεπτά):**Στο σημείο αυτό οι μαθητές έχουν ήδη εντοπίσει τη μαμά του Σάκη και τώρα καλούνται να βοηθήσουν και τα άλλα ζωάκια να συναντήσουν τις μαμάδες τους. Η/Ο εκπαιδευτικός χωρίζει τους μαθητές σε ζευγάρια και τους δίνει ένα φάκελο που μέσα έχει πλαστικοποιημένες εικόνες ζώων. Οι μαθητές θα πρέπει να ταιριάξουν τα μικρά με τις μαμάδες τους. Στο τέλος, θα πρέπει να ονομάσουν κάθε σετ εικόνων «π.χ. το παιδί, η μαμά».  | * Εποπτικό υλικό με ζώα
* Φάκελοι (ένας για κάθε ζευγάρι μαθητών)

Οι μαθητές εργάζονται σε ζευγάρια. | Η/Ο εκπαιδευτικός αξιολογεί, εάν οι μαθητές κατανοούν το λεξιλόγιο που έχουν διδαχθεί σε προηγούμενα μαθήματα. | Ε |
| **Δραστηριότητα 3 ( 10’ λεπτά):**Στη δραστηριότητα αυτή η/ο εκπαιδευτικός χωρίζει τους μαθητές σε δύο ομάδες. Έχει τις εικόνες των ζώων αναποδογυρισμένες στο πάτωμα και κάθε φορά θα πρέπει ένας μαθητής από κάθε ομάδα να αναποδογυρίζει δύο από τις εικόνες. Στην περίπτωση που βρει ένα ζευγάρι εικόνων ( μαμά με το παιδί της), τότε επιστρέφει πίσω στην ομάδα του μαζί με τις εικόνες. Εάν όχι, θα πρέπει να τις γυρίσει και πάλι ανάποδα και να τις αφήσει εκεί. Το παιχνίδι συνεχίζεται μέχρι να βρεθούν όλα τα ζώα με τις μητέρες τους. Νικήτρια είναι η ομάδα που θα ταιριάξει τα περισσότερα ζευγάρια ζώων και συνεπώς θα κρατάει τις περισσότερες εικόνες.  | * Εποπτικό υλικό με ζώα

Οι μαθητές είναι χωρισμένοι σε δύο ομάδες (ή τέσσερις ανάλογα με τον αριθμό των μαθητών στην τάξη). | Η/O εκπαιδευτικός αξιολογεί, εάν οι μαθητές κατανοούν το λεξιλόγιο που έχουν διδαχθεί σε προηγούμενα μαθήματα. | Ε |
| **Δραστηριότητα 4 (15’ λεπτά):**Η/Ο εκπαιδευτικός δίνει σε κάθε μαθητή ένα κολιέ- είναι έτοιμα από προηγουμένως- πάνω στο οποίο κρέμεται μία από τις εικόνες των ζώων. Επιλέγει ένα μαθητή, ο οποίος θα είναι το ζώο που θα ψάχνει την μητέρα του. Ο συγκεκριμένος μαθητής δεν θα ξέρει ποιο ζώο είναι, αλλά οι υπόλοιποι θα γνωρίζουν. Αυτός ο μαθητής θα περιφέρεται από τον ένα μαθητή στον άλλο και θα ρωτάει: «Είσαι η μαμά/ μητέρα μου;». Οι υπόλοιποι μαθητές ανάλογα με το ποιο ζώο τους υποδεικνύει το κολιέ τους θα απαντούν αντίστοιχα «Ναι, είμαι η μαμά/ μητέρα σου» ή «Όχι, δεν είμαι η μαμά/ μητέρα σου». Εάν ο μαθητής που ψάχνει τη μαμά του δεν μπορέσει να την εντοπίσει μετά από πέντε προσπάθειες, τότε η/ο εκπαιδευτικός θα καλέσει την μαμά του ζώου που την ψάχνει να κάνει τον ανάλογο ήχο (π.χ. γαβγίζει, νιαουρίζει). Έτσι, αφού βρει τη μαμά του θα επαναληφθεί το παιχνίδι με άλλον μαθητή.  | * Κολιέ με εικόνες ζώων

Η δραστηριότητα αυτή γίνεται στην ολομέλεια. | Η/O εκπαιδευτικός αξιολογεί εάν οι μαθητές είναι σε θέση να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις. Η/O εκπαιδευτικός αξιολογεί ακόμη, εάν οι μαθητές είναι σε θέση να αναγνωρίζουν και να προφέρουν σωστά το λεξιλόγιο. | Ε |
| **Δραστηριότητα 5 (5’ λεπτά):**Η/Ο εκπαιδευτικός λέει στους μαθητές ότι τώρα που όλα τα ζώα βρέθηκαν και πάλι με τις μαμάδες τους, οι μαμάδες ξεκίνησαν την γκρίνια και δίνουν οδηγίες στα παιδιά τους για το τι να κάνουν. Στο σημείο αυτό, καλεί τους μαθητές να παίξουν «Η μαμά λέει», μια παραλλαγή του παιχνιδιού «Simon says». Η/Ο εκπαιδευτικός δίνει οδηγίες όπως: «Η μαμά λέει αγγίξτε το κεφάλι/ το πόδι σας». Μέσω της δραστηριότητας αυτής γίνεται επανάληψη στο λεξιλόγιο για τα «Μέρη του σώματος», τα οποία διδάχθηκαν σε προηγούμενα μαθήματα.  | * Παραλλαγή παιχνιδιού «Simon says»

Οι μαθητές εργάζονται στην ολομέλεια. | Η/O εκπαιδευτικός αξιολογεί εάν οι μαθητές είναι σε θέση να κατανοούν τις οδηγίες που τους δίνονται και το λεξιλόγιο που διδάχθηκαν σε προηγούμενα μαθήματα και ειδικά όσον αφορά τη γλώσσα τάξης.  | Ε |
| **Δραστηριότητα 6 (20’ λεπτά):**Η/Ο εκπαιδευτικός στο σημείο αυτό λέει στους μαθητές ότι τα ζώα είναι πολύ χαρούμενα τώρα, γιατί όχι μόνο έχουν βρει τη μαμά τους, αλλά είναι και έτοιμα να γιορτάσουν όλα μαζί τη γιορτή της μητέρας. Έτσι, τους βάζει να ακούσουν το τραγούδι: *«Η καλύτερη μαμά του κόσμου».* Στη συνέχεια, τους καλεί να τραγουδήσουν μαζί της/του το ρεφραίν για να το μάθουν, ώστε να το τραγουδήσουν αργότερα στη μαμά τους. Το τραγούδι επαναλαμβάνεται όσες φορές κρίνει η/ο εκπαιδευτικός ότι χρειάζεται, ώστε να είναι σε θέση η πλειοψηφία των μαθητών να το τραγουδά απ’ έξω. Κάθε φορά τραγουδούν με διαφορετικό τρόπο (αργά/γρήγορα, δυνατά/ σιγανά, με χοντρή/ψιλή φωνή). | * Τραγούδι *«Η καλύτερη μαμά του κόσμου»* (0:40)

<https://www.youtube.com/watch?v=_ypu_AeIFAc>Οι μαθητές εργάζονται στην ολομέλεια. | Η/O εκπαιδευτικός αξιολογεί εάν οι μαθητές είναι σε θέση να προφέρουν σωστά το λεξιλόγιο κι αν κατανοούν το περιεχόμενο του τραγουδιού.  | Ε |
| **Δραστηριότητα 7 (25’ λεπτά):**Η/Ο εκπαιδευτικός λέει στους μαθητές ότι θα φτιάξουν κάρτες για να δώσουν στις μητέρες τους σήμερα που γιορτάζουν. Ακολούθως, τους ρωτάει τι μπορούν να γράψουν μέσα. Αφού ακούσει τις απόψεις των μαθητών, έπειτα γράφει στον πίνακα «Χρόνια Πολλά! Σε αγαπώ μαμά!», το οποίο θα αντιγράψουν οι μαθητές μέσα στην κάρτα τους. (Η κατασκευή μπορεί να διαφοροποιηθεί ανάλογα με τα υλικά που έχει στη διάθεση της/του η/ο εκπαιδευτικός και το σχολείο).  | * Χρωματιστά χαρτόνια
* Κόλλα (γόμα)
* Ψαλίδια

Οι μαθητές κάθονται στα θρανία τους και εργάζονται ατομικά. | Κατά τη διάρκεια της δραστηριότητας αυτής η/ο εκπαιδευτικός περνά από τους μαθητές και μέσω ερωτήσεων αξιολογεί την επίτευξη των δεικτών.  | Ε |
| **Ολοκλήρωση –Αναστοχασμός-Κλείσιμο (5’):** Το μάθημα ολοκληρώνεται με τους μαθητές να παρουσιάζουν στην ολομέλεια τις κάρτες τους. Οι μαθητές κατά την παρουσίαση αναμένεται να αναφέρουν λέξεις και φράσεις από το λεξιλόγιο που διδάχθηκαν. Στο τέλος, τραγουδάνε όλοι μαζί το τραγούδι αποχαιρετισμού. | * Εργασίες μαθητών
* Τραγούδι αποχαιρετισμού

Οι μαθητές κάθονται στην ολομέλεια και παρουσιάζουν ατομικά τις εργασίες τους. | Η τελική αξιολόγηση του μαθήματος επιτυγχάνεται μέσω της δραστηριότητας αυτής. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)